**Saab 99** on Saabin vuosina 1968–1984 valmistama ylemmän keskiluokan automalli. Saab 99 esiteltiin vuoden 1967 lopussa. Vanhempaa Saab 96:ta isomman mallin sarjatuotanto alkoi Ruotsissa seuraavan vuoden alussa. Auto oli alun alkaen täysin uusi tuotantomalli, eikä se perustunut aikaisempiin Saabeihin. Moottorina oli eteen pitkittäin asennettu Triumphin 1,7 -litrainen 4-sylinterinen bensiinimoottori, joka tuotti 87 hv. 99-malli sisälsi modernia tekniikkaa, kuten levyjarrut kaikissa pyörissä, hammastanko-ohjaus ja energiaa sitovat kolarissa kokoonpainuvat vyöhykkeet edessä ja takana. Virtalukko oli myös perinteinen Saabin vaihteistolukko, ja koska vaihteenvalitsin sijaitsi lattialla, oli virtalukko sijoitettu etuistuinten väliin, mikä on myöhemmin ollut tunnusomainen piirre useimmissa Saab-malleissa. Mallin tuotanto Suomessa alkoi vuonna 1970 Uudenkaupungin autotehtaalla.

1970-luvulla moottorivalikoimassa olivat Triumphilta isompi 1,85-litrainen sekä merkin oma 2,0-litrainen, joka esiteltiin urheilullisen EMS-erikoismallin myötä. Vuosikymmenen lopussa Saab oli ensimmäisten joukossa asentaessaan turboahtimen henkilöautoon. 1974 ruotsalainen autotehdas toi markkinoille tilavan Saab 99 Combi Coupén. Koko tuotannon ajan 99:n parannukset koskivat myös turvallisuutta aina etuvalojen pesureista erinäisiin korin rakenteiden vahvistamisiin. 1980-luvulle tultaessa auton tuotantoa supistettiin uuden Saab 900:n myötä, ja vuonna 1984 valmistuivat viimeiset Saab 99:t, joissa oli jo runsaasti uudemman 900-mallin osia. Tuotantoa pitkitettiin kahden mallin (99 ja 900) yhdistämisellä Saab 90:ksi, mutta kyseisen "jatkomallin" myynti jäi lopulta vähäiseksi. Kaiken kaikkiaan Saab 99:ää valmistettiin hieman alle 600 000 yksilöä, joista 10 607 oli Turbo-malleja.

Markkinoinnissa Saab korosti automallin turvallisuutta ja soveltuvuutta pohjoisen olosuhteisiin.

Saab 99 Turbo
-------------

Saab 99 Turbo (1977–1980) aloitti aikanaan ensimmäisenä (vuonna 1977) sarjatuotantomalleissa turbomoottorin käytön. Auto esiteltiin Frankfurtin autonäyttelyssä vuonna 1977. Sitä ennen BMW ja Porsche olivat julkistaneet turbomoottoreilla varustellut mallinsa, mutta vasta Saab toi moottorit, jotka soveltuivat myös siviilikäyttöön. Autossa oli Garrett T3 -turboahdin, jolla saatiin kasvatettua auton suorituskykyä lähes 25%. Tarkoituksena ei ollut korkea huipputeho vaan hyvä ohituskiihtyvyys, mutta alkuvuosien ongelmana oli turbon suppea-alainen toiminta, josta seurasi niin sanottu "turbopotku". Turbo-malleja on rekisteröity Suomeen aikanaan 203 kpl.

Saab 99 Petro
-------------

Vuonna 1979 esiteltiin petrolia ja bensiiniä automaattisesti yhdistelevä 99-malli. Taustana oli 1970-luvun lopun öljykriisi, joka herätti Suomessa ajatuksia polttoaineomavaraisuudesta. Alun perin ajatuksena oli käyttää bensiinin ohella metsäteollisuuden sivutuotteena saatavaa puupohjaista tärpättiä, ja tähän tarkoitukseen säädettiin ratkaisulle edullisia verolakeja. Saab 99 Petro ja samalla moottorilla varustettu Talbot Horizon käyttivät maantieajossa petrolia, mutta kylmäkäynnistyksessä, sen jälkeisessä lämpiämisvaiheessa, suuressa kuormituksessa ja kiihdytyksissä bensiiniä. Petrolikäyttöisiä Saabeja ja Horizoneja valmistettiin Uudenkaupungin autotehtaalla yhteensä kuutisen tuhatta, kunnes valmistus lopetettiin 1984 muun muassa huoltamoverkostoa pyörittävän öljyteollisuuden vaatimuksesta: vähän kysytyn petrolin jakelu asemilla oli kannattamatonta.

* Saab 99 (prototyyppi)Saab 99 (prototyyppi)
* Saab 99 (1969)Saab 99 (1969)
* Saab 99 (1969), moottoriSaab 99 (1969), moottori
* Saab 99 (1973)Saab 99 (1973)
* Saab 99 GLE Combi coupé (1978)Saab 99 GLE Combi coupé (1978)
* Saab 99 TurboSaab 99 Turbo
* Saab 99 Turbo (sisätilat)Saab 99 Turbo (sisätilat)
* Saab 99 Turbo Rally (Stig Blomqvistin)Saab 99 Turbo Rally (Stig Blomqvistin)

WRC voitot
----------

|   #   | Kausi | Osakilpailu | Kuljettaja | Kartanlukija | Malli |
| --- | --- | --- | --- | --- | --- |
| 1 | 1977 | Ruotsi Ruotsin ralli | Ruotsi Stig Blomqvist | Ruotsi Hans Sylván | Saab 99 EMS |
| 2 | 1979 | Ruotsi Ruotsin ralli | Ruotsi Stig Blomqvist | Ruotsi Björn Cederberg | Saab 99 Turbo |
|

Lähteet
-------

1. 1 2  Jansson, Matti: Petrolimalli sarjatuotantoon.  *Helsingin Sanomat*, 24.8.1979, s. 16. Näköislehden aukeama (tilaajille).
2. ↑  Ajovalot.net: Saab 99 (1967-1984)
3. 1 2  Ultimatecarpage.com: Saab Turbo 99
4. ↑  Bensakauppiaat: Petroliautojen teon loppuminen on helpotus.  *Helsingin Sanomat*, 7.3.1984, s. 30. Näköislehden aukeama (tilaajille).
5. ↑    *Saabisti*, 4/2006, s. 48. Docplayer.

Aiheesta muualla
----------------

* Kuvia tai muita tiedostoja aiheesta **Saab 99** Wikimedia Commonsissa

* Saab 99 (Ajovalot.net)
* www.saabclub.fi (Suomen Saab-klubi ry)

Saabin automallit alkaen 1950-luvulta

|  |  |  |  |  |  |  |
| --- | --- | --- | --- | --- | --- | --- |
| **Tyyppi** | 1950 | 1960 | 1970 | 1980 | 1990 | 2000 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Alempi keskiluokka | Saab 92 | Saab 93 | Saab 95, Saab 96 |  |  |  |
|  |  | Saab 99 | Saab 90 |  |  |  | Saab 9-2X |  |
| Ylempi keskiluokka |  |  |  | Saab 900 | Saab 900 (NG) | Saab 9-3 | Saab 9-3 |
| Isot autot |  |  |  |  | Saab 9000 | Saab 9-5 |
| GTI |  | Saab GT750 |  | Saab Sport |  |  |  |  |  |
| Urheilumallit |  | Saab 94 |  |  | Saab Sonett (97) |  |  |  |  |
| Maasturit |  |  |  |  |  |  | Saab 9-7X |

Saabin automallit

|  |  |
| --- | --- |
| Tuotantomallit | 
* Saab 92
* Saab 93
* Saab Sonett
* Saab Sonett II (Saab 97)
* Saab Sonett III
* Saab 95
* Saab 96
* Saab 99
* Saab 900
* Saab 90
* Saab 9000
* Saab 9-3
* Saab 9-5
* Saab 9-4X
* Saab 9-2X
* Saab 9-7X

 |
| Konsepti- ja erikoismallit | 
* UrSaab
* Saab Monster
* Saab Quantum
* Saab Catherina
* Saab MFI13
* Saab Toad
* Saab 98
* Saab 99 Finlandia
* Saab 900 Finlandia
* Saab EV-1
* Saab 9-X
* Saab Aero-X

 |